
Δήμος Λυκόβρυσης - Πεύκης
Γραφείο Τύπου T: +30 210 6145137   email: press@likovrisipefki.gr
Σάββατο, 3 Οκτωβρίου 2026
ΘΕΜΑ: Εκδήλωση του Δήμου Λυκόβρυσης – Πεύκης «ΚΙΝΟΥΜΑΙ ΑΣΦΑΛΗΣ ΣΤΗΝ ΠΟΛΗ ΜΟΥ» 
Την Κυριακή 11 Οκτωβρίου, περπατάμε και ποδηλατούμε μαζί για μια πόλη προσβάσιμη και ασφαλή για όλους!
 Ο Δήμος Λυκόβρυσης – Πεύκης προσκαλεί όλους τους δημότες και κατοίκους στην εκδήλωση «ΚΙΝΟΥΜΑΙ ΑΣΦΑΛΗΣ ΣΤΗΝ ΠΟΛΗ ΜΟΥ», που διοργανώνει την Κυριακή 11 Οκτωβρίου 2026, με δράσεις πεζοπορίας και ποδηλασίας στην πόλη μας.
Η εκδήλωση πραγματοποιείται με αφορμή την Ευρωπαϊκή Εβδομάδα Κινητικότητας (EUROPEANMOBILITYWEEK 2026), αναδεικνύοντας τη σημασία της ασφαλούς μετακίνησης, της προσβασιμότητας και της βιώσιμης κινητικότητας στην καθημερινή ζωή.

Περπατάμε και ποδηλατούμε μαζί στους δρόμους της Λυκόβρυσης και της Πεύκης, στέλνοντας ένα κοινό μήνυμα: ο δημόσιος χώρος πρέπει να είναι προσβάσιμος, φιλόξενος και ασφαλής για όλες και όλους. Για τις οικογένειες και τα παιδιά, τα άτομα με αναπηρία, τους ηλικιωμένους, τους αθλητές, τους ποδηλάτες και τους πολίτες που μετακινούνται με τα κατοικίδιά τους.

Ο Δήμος Λυκόβρυσης – Πεύκης καλεί μικρούς και μεγάλους να συμμετάσχουν και να συμβάλουν με την παρουσία τους στην προσπάθεια για μια πόλη με λιγότερα εμπόδια και περισσότερες δυνατότητες μετακίνησης.

ΔΙΑΔΡΟΜΕΣ

ΔΙΑΔΡΟΜΗ ΠΟΔΗΛΑΣΙΑΣ - 4.000 μ

Εκκίνηση: Πλατεία Άνω Πεύκης / γήπεδο, οδός Πλάτωνος.

Αριστερά στη Βουλγαροκτόνου → Αριστερά στην Κωνσταντινουπόλεως → Δεξιά στην 25ης Μαρτίου → Αριστερά στην Αργυροκάστρου → Δεξιά στην Πεύκων → Αριστερά στην Ιεροσολύμων → Δεξιά στη Λ. Κατσώνη → Διάσχιση της Λ. Βενιζέλου και απέναντι στην Κόττου → Δεξιά στην Ειρήνης Χρυσοβαλάντου → Δεξιά στη Δημητσάνας → Δεξιά στη Χαλκίδος → Διάσχιση της Σ. Βενιζέλου και απέναντι, αριστερά, στην Αγίας Βαρβάρας → Συνέχεια στη Μ. Μπότσαρη → Αριστερά στη Δημοκρατίας → Δεξιά στην Πλάτωνος.

Τερματισμός.
ΔΙΑΔΡΟΜΗ ΠΕΡΠΑΤΗΜΑΤΟΣ – 1.400 μ.
Εκκίνηση: Πλατεία Άνω Πεύκης / γήπεδο, οδός Πλάτωνος.

Απέναντι στην Ομήρου → Δεξιά στη Σπύρου Μουστακλή → Αριστερά στην Αργυροκάστρου → Ευθεία στη Δάσους.

Τερματισμός: Δασικό Πάρκο.
Ο αγώνας ολοκληρώνεται στο Δασικό Πάρκο και για πεζοπόρους και για ποδηλάτες.

Πληροφορίες – Εγγραφές
Για πληροφορίες σχετικά με την εκδήλωση και τη διαδικασία εγγραφής, οι ενδιαφερόμενοι μπορούν να επισκέπτονται την ιστοσελίδα του Δήμου www.likovrisipefki.gr ή να επικοινωνούν στην ηλεκτρονική διεύθυνση press@likovrisipefki.gr.

Η αίτηση συμμετοχής επισυνάπτεται στην παρούσα πρόσκληση.

Ο Δήμαρχος Λυκόβρυσης – Πεύκης, κ. Μάριος Ψυχάλης, δηλώνει:
«Σας προσκαλούμε να περπατήσουμε και να ποδηλατήσουμε μαζί στην πόλη μας, δίνοντας δύναμη σε ένα μήνυμα που αφορά όλους: η ασφαλής και ανεμπόδιστη μετακίνηση είναι δικαίωμα κάθε πολίτη. Θέλουμε έναν Δήμο που σέβεται τις ανάγκες των παιδιών, των οικογενειών, των ατόμων με αναπηρία και κάθε ανθρώπου που χρησιμοποιεί τον δημόσιο χώρο. Με τη συμμετοχή και τη συνεργασία όλων, κάνουμε ένα ακόμη βήμα προς μια πόλη πιο προσβάσιμη, πιο ανθρώπινη και πιο φιλική στην καθημερινότητά μας».

Ο Αντιδήμαρχος Αθλητισμού, κ. Κώστας Σωτηρίου, δηλώνει:
«Η πεζοπορία και η ποδηλασία μάς δίνουν την ευκαιρία να εντάξουμε την άσκηση στην καθημερινότητά μας και να γνωρίσουμε την πόλη μας μέσα από μια όμορφη συλλογική δράση. Καλούμε μικρούς και μεγάλους να συμμετάσχουν, προβάλλοντας την αξία της κίνησης, της συνεργασίας και του σεβασμού στον δρόμο. Ο αθλητισμός ενώνει και μπορεί να συμβάλει ουσιαστικά σε έναν πιο δραστήριο και υγιή τρόπο ζωής».

Η Αντιδήμαρχος Δημοτικής Συγκοινωνίας, Εγκαταλελειμμένων Οχημάτων και Ζώων Συντροφιάς, κα Μαρίλια Νικολαΐδου, δηλώνει:
«Μια προσβάσιμη πόλη οφείλει να λαμβάνει υπόψη τις διαφορετικές ανάγκες όλων όσοι κινούνται σε αυτήν. Μέσα από την εκδήλωση αναδεικνύουμε τη σημασία των ελεύθερων πεζοδρομίων, του σεβασμού στις διαβάσεις και της υπεύθυνης συνύπαρξης πεζών, ποδηλατών και οδηγών. Προσκαλούμε και τους συμπολίτες μας με τα ζώα συντροφιάς τους να συμμετάσχουν με υπευθυνότητα και σεβασμό στους υπόλοιπους συμμετέχοντες. Όλοι μαζί μπορούμε να βελτιώσουμε την καθημερινή μετακίνηση στην πόλη μας».

ΚΙΝΟΥΜΑΙ ΑΣΦΑΛΗΣ ΣΤΗΝ ΠΟΛΗ ΜΟΥ

(Μια αφορμή για άσκηση, κοινωνικοποίηση, υπευθυνότητα και περισσότερη επικοινωνία) 

ΑΙΤΗΣΗ ΣΥΜΜΕΤΟΧΗΣ

ΠΡΟΘΕΣΜΙΑ ΟΛΟΚΛΗΡΩΣΗΣ ΕΓΓΡΑΦΩΝ  11- 10- 2026 

	(παρακαλώ χρησιμοποιείστε κεφαλαία)

	*ΥΠΕΥΘΥΝΗ ΔΗΛΩΣΗ ΓΟΝΕΑ Ή ΚΗΔΕΜΟΝΑ

 Με την παρούσα αίτηση συναινώ στη συμμετοχή του παιδιού μου στον συγκεκριμένο Αγώνα έχοντας πλήρη αντίληψη και κατανόηση του κινδύνου αυτού. Δηλώνω επίσης με απόλυτη προσωπική μου ευθύνη, ότι το παιδί μου είναι ικανό να συμμετάσχει στον παραπάνω αγώνα και ότι έχει προβεί στις απαραίτητες ιατρικές εξετάσεις και ως εκ τούτου η Οργανωτική Επιτροπή του Αγώνα δεν φέρουν καμία ευθύνη σε περίπτωση βλάβης της υγείας του. 
Ο υπογεγραμμένος….…………………………………………   κάτοχος του Α.Δ.Τ……………………………………………. 

Κηδεμόναςτου/της……………………………………………,,

	*ΥΠΕΥΘΥΝΗ ΔΗΛΩΣΗ
Με την παρούσα αίτηση δηλώνω ότι είμαι ικανός να συμμετάσχω στον παραπάνω αγώνα με προσωπική μου ευθύνη έχοντας πλήρη αντίληψη και κατανόηση του κινδύνου αυτού. Δηλώνω επίσης ότι έχω προβεί στις απαραίτητες ιατρικές εξετάσεις και ως εκ τούτου η Οργανωτική Επιτροπή του Αγώνα δεν φέρουν καμία ευθύνη σε περίπτωση βλάβης της υγείας μου. 
Ο υπογεγραμμένος 

	Ημερομηνία: 

Υπογραφή γονέα ή κηδεμόνα:


	


Δηλώσεις συμμετοχής αποκλειστικά στο press@likovrisipefki.gr

